Serunai utawi puput serunai padatanipun kaginakaken kanggé acara-acara adat kadosta upacara nikahan, perhelatan penghulu ( batagak penghulu ) lan sanès-sanèsipun [1]. Sadèrèngipun puput serunai punika asring dipunsebul kanthi individu nalika manen pari utawi nalika nyambut damel ing saben. Musik serunai ugi kawéntar kanggé ngiring pagelaran pencak silat Minang. Wonten ing pertunjukan punika serunai saged kanthi solo ( piyambakan ) lan saged ugi dipungabung kaliyan piranti musik tradisional sanèsipun kadosta talempong, gendhang, lan sanèsipun [1] ingkang saged ngasilaken kombinasi swantun lan irama tradisional khas Minang. Serunai dipunginakaken sesarengan kaliyan wayang kulit, nobat, gendhang keling, menora lan ugi gendhang silat [3].